Frantzisko II.a Germaniako Erromatar Inperio Santukoa

Frantzisko II.a Germaniako Erromatar Inperio Santukoa (; Florentzia, 1768ko otsailaren 12a - Viena, 1835eko martxoaren 2a) Germaniako Erromatar Inperio Santuko azken enperadorea izan zen. 1792tik 1806ko abuztuaren 6an, Austerlitzeko porrotaren ostean, Inperioa desegin zen arte erreinatu zuen. Horrez gainera, 1792-1835 bitartean Hungariako eta Bohemiako erregea, eta 1804-1835 bitartean Austriako enperadorea izan zenFrancis II Global.britannica.com.

 Biografia 
Leopoldo II.aren semea eta Maria Antonietaren iloba zen. Frantziak bere kontrako gerra hasi zuen 1792an; hondamen askoren ondoren Italiako (Lombardia) eta Inperio Santuko lur asko (Herbehereak, Rhin eskualdea) utzi behar izan zituen. 1804ean Austriako enperadoretza hartu zuen herentziaz. 1806an Rhingo Konfederazioa onartu behar izan zuen. Frantzisko I.a izena hartu eta 1806ko abuztuaren 6an Inperio Santuko enperadore titulua utzi behar izan zuen.

1809an Napoleonekin izandako arazoak konpontzeko bere alaba Maria Luisa eman zion emazte; 1810ean ezkondu ziren. Hala ere, 1813an, Metternichek gomendaturik, Napoleonen kontrako koalizioan sartu zen. Vienako Kongresuari esker lehenago bere mendean izandako lurrak berreskuratu zituen, baina ezin osatu ahal izan zuen berriro Inperio Santua. Germaniar Konfederazioko lehendakari izan zen. Metternichen politika sistema gauzatu zuen, liberalismoaren kontrakoa alegia.

 Genealogia 

 Erreferentziak 

Kategoria:Florentziarrak
Kategoria:Germaniako Erromatar Inperio Santuko enperadoreak
Kategoria:Alemaniako errege-erreginak
Kategoria:Hungariako errege-erreginak
Kategoria:Bohemiako errege-erreginak
Kategoria:Italiako monarkak
Kategoria:Austriako enperadoreak
Kategoria:Milango dukeak
Kategoria:Luxenburgoko dukeak
Kategoria:Habsburgo-Lorrena etxea
Kategoria:Espainiako Habsburgotarrak
Kategoria:Austriako katolikoak
Kategoria:Florentziako noblezia
Kategoria:Vienan hildakoak